স্বপ্নের গল্পে দৃশ্যকল্পের খুব দ্রুত পরিবর্তন হয় (জলসা ঘর থেকে রাস্তায়) যার কোন অর্থ খুঁজে পাওয়া যায় না। তবু, স্বপ্নের মধ্যে এসব ঘটনাকে আমরা খুব স্বাভাবিক বলে ধরে নেই। স্বপ্নে মনে হয়, ঘটনা এমনটা না হয়ে অন্যরকম হলেই মনে হয় তা অবিশ্বাস্য হতো। এ স্বপ্নে হ্যালুসিনেশনের বেশ কিছু উপাদান আছে। তবে সেগুলো বেশিরভাগই দৃশ্য-সম্পর্কীয়, শব্দ বা গতি সম্পর্কীয় নয়। আর এ স্বপ্নে ধীরে ধীরে উদ্বেগ ও ভীতি বেড়ে ওঠার বিষয়টি লক্ষ্যনীয় — প্রথমে নাচের সঙ্গীনিকে অসন্তুষ্ট করার সামান্য উৎকন্ঠা থেকে শুরু করে সাপের কামড়ে মৃত্যুর ভয়াবহ আতঙ্ক।